Gott er að nota tækifærið í dag og næstu sunnudaga og æfa sig fyrir ekki-tæknikeppnina sem verður eftir rúman mánuð . Ekki verður um eiginlega keppni að ræða heldur fá allir sem geta klárað æfingarnar medalíu . Hvorki verður um tímatöku né mikinn keppnisanda að ræða heldur stefnum við á skemmtilega stund þar sem við öll æfum okkur í mikilvægri tækni og komum saman og höfum gaman . Eitthvað gotterí verður á staðnum svo það stefnir í ljúfa aðventustund hjá klúbbnum þann 8. desember í Laugardagslauginni . Þeim sem langar ekki að leika listir sínar geta mætt á áhorfendabekki eða slakað á í pottinum á meðan hinir leika sér . Til að fá medalíu þarftu að : 1 . Taka veltu til beggja hliða . 2 . Róa til hliðar að bakkanum með frjálsri aðferð og svo aftur tilbaka . 3 . Standa upp í bátnum og róa tvo metra áfram standandi . 4 . Fara úr bátnum , sleppa honum alveg og koma þér svo upp í hann aftur sjálfur . 5 . Scull . Góða skemmtun í æfingunum og við hlökkum til að sjá árangurinn á aðventustundinni okkar 8. des . Keppnisnefndin ( Ingi , María , Heiður , Tobbi og Helga ) .